L’IVAJ premia com “bona pràctica per a jóvens” un programa de creativitat multimèdia de la regidoria de Joventut
23 de gener 2019

​L’Institut Valencià de la Joventut, dependent de la conselleria d’Igualtat i Polítiques Inclusives, ha premiat un dels programes que desenvolupa la regidoria de Joventut de l’Ajuntament de Sagunt, concretament el Morvedre Multimèdia, destinat a la creativitat multimèdia dirigit a adolescents per a treballar amb ells i elles l’educació mediàtica i digital. 

  

Este projecte es va encetar l’any 2015 i, segons explica el regidor de Joventut, Guillermo Sampedro, “**pretén acompanyar als jóvens en el procés de creació de continguts multimèdia per a internet i també en la seua comprensió i descodificació**”. Per a Sampedro, “**aprendre a llegir i escriure el llenguatge audiovisual és un dels principals reptes educatius d’este segle, i estos tallers treballen el consum de pantalles, però també la creativitat audiovisual que és una cosa que no hem aconseguit introduir als instituts**”. En l’actualitat, al voltant d’una vintena de jóvens participen en este programa i, des del seu inici, a l’any 2015, ja han passat més d’un centenar d’adolescents del municipi.

  

Des de la regidoria de Joventut, es va decidir presentar este projecte al catàleg de bones pràctiques per a jóvens del IVAJ, “**perquè vam veure que el taller era molt versàtil o permetia treballar no sols habilitats i tècniques comunicatives sinó també tot tipus de temes socials que son importants en l’etapa adolescent com els trastorns alimentaris, el descobriment de vocacions, la violència als instituts o el consum de substàncies evasives com l’alcohol**”.

  

Continuant esta filosofia de treball el taller Morvedre Multimèdia ha anat creant continguts des de campanyes publicitàries sobre temes socials com la igualtat de gènere fins a una web sèrie titulada _Stories_ passant per reportatges periodístics sobre les diverses activitats del Casal Jove com el _Mangetsu_ o la festa de Halloween, a més d’una sèrie de tallers per a _youtubers_ o la creació d’una pròpia ràdio online per a adolescents.

  

L’IVAJ, per tant, reconeix com “**bona pràctica**” este projecte perquè realitza un bon ús de les tecnologies d’informació i la comunicació per a treballar l’oci educatiu i la participació. 

  

Entre els projectes que s’oferixen al Casal Jove des de la regidoria de Joventut, enguany Morvedre Multimèdia realitzarà una web sèrie titulada _Muévete_ que està en procés de realització on els jóvens van a ser guionistes, actors i actrius, directors i editors de la seua pròpia web sèrie.

 ![](/media/fsonxxkn/59_c_ivaj-creatividad-multimedia.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ivaj-premia-com-bona-practica-per-a-jovens-un-programa-de-creativitat-multimedia-de-la-regidoria-de-joventut/ "Facebook")
*   [](http://twitter.com/share?url=https://aytosagunto.es/va/actualitat/l-ivaj-premia-com-bona-practica-per-a-jovens-un-programa-de-creativitat-multimedia-de-la-regidoria-de-joventut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ivaj-premia-com-bona-practica-per-a-jovens-un-programa-de-creativitat-multimedia-de-la-regidoria-de-joventut/ "Linked In")
*   [](mailto:?body=https://aytosagunto.es/va/actualitat/l-ivaj-premia-com-bona-practica-per-a-jovens-un-programa-de-creativitat-multimedia-de-la-regidoria-de-joventut/)